Քրիստիան Ռամոս

Քրիստիան Գիլերմո Մարտին Ռամոս Գարագայ (, ), պերուացի ֆուտբոլիստ, «Վերակրուս» ակումբի և Պերուի ազգային հավաքականի պաշտպան։ 2018 թվականի աշխարհի առաջնության մասնակից։

Ակումբային կարիերա  
Ռամոսն իր կարիերան սկսել է «Սպորտինգ Կրիստալ» ակումբում։ 2007 թվականին կատարել է իր նորամուտը Պերուի առաջնությունում։ Ռամոսն արագ տեղ է գրավել թիմի հիմնական կազմում և երկրորդ մրցաշրջանի ավարտին տեղափոխվել ավելի անվանի «Ունիվերսիդադ Սան Մարտին» ակումբ։ 2009 թվականի փետրվարի 15-ին կայացած «Ունիվերսիդադ Սեսար Վալիեխո» ակումբի դեմ խաղում Ռամոսը կատարել է իր նորամուտը նոր թիմի կազմում։ Հուլիսի 19-ին կայացած «Ալյանսա Լիմա» ակումբի դեմ խաղում նա խփել է իր առաջին գոլը հօգուտ «Ունիվերսիդադի»։ 2010 թվականին Ռամոսը թիմին օգնել է հաղթել Պերուի առաջնությունում։

2011 թվականի սկզբին Քրիստիան Ռամոսը տեղափոխվել է «Ալյանսա Լիմա»։ Փետրվարի 13-ին «Ունիոն Կոմերսիո» ակումբի դեմ խաղում նա կատարել է իր նորամուտը մայրաքաղաքային ակումբում։ Նույն խաղում Ռամոսը խփել է իր առաջին գոլը թիմի կազմում։ Տարվա ավարտին նա հեռացել է «Ալյանսայից» ու վերադարձել «Ունիվերսիդադ», որտեղ անցկացրել է մեկ տարի։

2013 թվականի սկզբին Քրիստիան Ռամոսը պայմանագիր է կնքել «Խուան Աուրիչ» ակումբի հետ։ Փետրվարի 10-ին «Պասիֆիկո» ակումբի դեմ խաղում նա կատարել է իր նորամուտը նոր ակումբի կազմում։ Հուլիսի 6-ին «Սպորտ Ուանկայո» ակումբի դեմ խաղում Ռամոսը խփել է իր առաջին գոլը «Խուան Աուրիչ» ակումբի կազմում։ Լիբերտադորեսի գավաթի խաղարկության՝ բոլովիական «Սան Խոսե Օրուրո» ակումբի դեն խաղում Ռամոսը դարձել է գոլի հեղինակ։

2016 թվականի ամռանը Ռամոսը տեղափոխվել է արգենտինական «Խիմնասիա Լա Պլատա»։ Օգոստոսի 27-ին «Վելես Սարսֆիլդ» ակումբի դեմ խաղում նա կատարել է իր նորամուտը Արգենտինայի առաջնությունում։ 2017 թվականի սկզբում Ռամոսը խաղային պրակտիկա ստանալու նպատակով տեղափոխվել է էկվադորական «Էմելեկ»։ Հունվարի 29-ին Կիտոյի «Ունիվերսիդադ Կատոլիկա» ակումբի դեմ խաղում նա կատարել է իր նորամուտը Էկվադորի Սերիա Ա-ում։

2018 թվականի սկզբին Ռամոսը տեղափոխվել է մեքսիկական «Վերակրուս»։ Հունվարի 29-ին «Սանտոս Լագունա» ակումբի դեմ խաղում նա կատարել է իր նորամուտը Մեքսիկայի առաջնությունում։

Միջազգային կարիերա 
2009 թվականի նոյեմբերի 19-ին Հոնդուրասի հավաքականի դեմ ընկերական խաղում Ռամոսը կատարել է իր նորամուտը Պերուի ազգային հավաքականում։

2011 թվականին Քրիստիան Ռամոսը մասնակցել է Արգենտինայում անցկացվող Ամերիկայի գավաթի խաղարկությանը։ Մրցաշարի ընթացքում նա մասնակցել է Կոլումբիայի, Վենեսուելայի և Չիլիի հավաքականների դեմ խաղերին։ Մրցաշարի արդյունքում Ռամոսն արժանացել է բրոնզե մեդալի։

2014 թվականի օգոստոսի 7-ին Պանամայի հավաքականի դեմ խաղում Ռամոսը խփել է իր առաջին գոլն ազգային հավաքականի կազմում։

2015 թվականի Ռամոսը հավաքականի կազմում երկրորդ անգամ դարձել է Ամերիկայի գավաթի խաղարկության բրոնզե մեդալակիր Չիլիում։ Մրցաշարում նա մասնակցել է Պարագվայի և Չիլիի հավաքականների դեմ խաղերին։

2016 թվականի ամռանը Ռամոսը հավաքականի կազմում մասնակցել է ԱՄՆ-ում անցկացվող Ամերիկայի գավաթի խաղարկությանը, որի շրջանակներում խաղացել է Հայիթիի, Էկվադորի, Բրազիլիայի և Կոլումբիայի հավաքականների դեմ։

2018 թվականին Ռամոսը մասնակցել է Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Ֆրանսիայի, Դանիայի և Ավստրալիայի հավաքականների դեմ խաղերին։

Գոլերը Պերուի հավաքականում

Ձեռքբերումներ 

Ակումբային

 «Ունիվերսիդադ Սան Մարտին»
  Պերուի առաջնություն — 2010

Միջազգային

 Պերու
  Ամերիկայի գավաթ – 2011
  Ամերիկայի գավաթ – 2015

Ծանոթագրություններ

Արտաքին հղումներ 
 
 Ֆուտբոլիստի էջը sports.ru կայքում
 Ֆուտբոլիստի էջը footballdatabase կայքում
  at fifa.com
 

Պերուացի ֆուտբոլիստներ
Պերուի հավաքականի ֆուտբոլիստներ
2018 թվականի ֆուտբոլի աշխարհի առաջնության մասնակիցներ